Ilie Dumitrescu s-a pronunțat după calificarea celor de la CSU Craiova în preliminariile Conference League: „Eu cred altceva legat de participarea în Europa!”
CSU Craiova este cea de-a 4-a echipă românească care va reprezenta țara în cupele europene. Oltenii s-au calificat în preliminariile Conference League după ce au câștigat barajul cu U Cluj.
Ilie Dumitrescu a urmărit partida și a tras câteva concluzii. Iată verdicul analistul TV în ceea ce privește formațiile din Liga 1.
„Eu cred altceva legat de participarea în Europa!”
”Să știi că în seara asta au fost pe teren două echipe care au luptat. Mie mi-a plăcut meciul. A fost un joc echilibrat, cu multă tensiune și încărcătură.
Dar eu cred altceva legat de participarea în Europa. Nu sunt șanse foarte mari la cupele europene. Nu vrea să îmi aduc aminte de Silkeborg sau FC Nordsjaelland.
Singura care a scos capul în Europa a fost CFR Cluj, pentru că echipa era sudată și avea fotbaliști cu experiență.
Nu trebuie să treci doar un tur, acum, ca să intri în grupele europene. Sunt patru tururi preliminare ca să ajungi în grupele europene, indiferent de competiție”, a declarat Ilie Dumitrescu, pentru Digi Sport.